नोटबंदी के प्रभाव पर संसदीय समिति की रिपोर्ट अगले महीने तक : समिति
नई दिल्ली | संसदकी एक प्रमुख समिति संभवत: अगले महीने नोटबंदी के असर पर अपनी रिपोर्ट सौंपेगी। रिजर्व बैंक के गवर्नर उर्जित पटेल और अन्य लोगाें के बयानाें की समीक्षा के बाद यह रिपोर्ट दी जाएगी। वरिष्ठ कांग्रेस नेता के वी थॉमस की अगुवाई वाली लोक लेखा समिति (पीएसी) अर्थव्यवस्था के विभिन्न क्षेत्रों पर नोटबंदी के प्रभाव की समीक्षा कर रही है।
थॉमस के अनुसार हमारी संबंधित अंशधारकों के साथ इस पर नियमित बैठकें हो रही हैं। बजट सत्र समाप्त होने से पहले हम अपनी रिपोर्ट दे देंगे। संसद के बजट सत्र का दूसरा चरण 9 मार्च से शुरू हो रहा है। यह 12 अप्रैल तक चलेगा। उन्होंने कहा, हमने रिजर्व बैंक से पूरा आंकड़ा देने को कहा है। गवर्नर और अन्य को इस बारे में ब्योरा देना है। आरबीआई ने अंतिम आंकड़ों के लिए कुछ और समय मांगा है। हमने उन्हें समय दिया है और कहा है कि वे जल्द से जल्द ये आंकड़े लाएं।
hin_Deva hin_Deva hin_Deva